Държавен вестник, бр. 6, 2010 г., стр. 31

БРОЙ  6	
Д Ъ Р Ж А В Е Н  В Е С Т Н И К 	
СТР.  31  
15.5.2. Критичните за процеса параметри тряб­
ва да бъдат контролирани и следени по време 
на валидирането на процеса. Не е необходимо 
да се включват параметри на процеса, които не 
са свързани с качество, като някои променливи 
параметри, контролирани с цел да се намали 
потреблението на енергия или на оборудване.
15.5.3. Валидирането на процеса трябва 
да потвърждава, че профилът на примесите 
за всяка активна субстанция е в утвърдените 
граници. Профилът на примесите трябва да е 
по-добър или сравним с данни от предишни 
изпитвания и където е уместно, с профила, оп­
ределен по време на разработка на процеса или 
на партиди, използвани за основни клинични 
и токсикологични изследвания.
15.6. Периодичен преглед на валидираните 
системи. 
15.6.1. Системите и процесите трябва пери­
одично да бъдат оценявани, за да се гарантира, 
че те все още функционират по валиден на­
чин. В случай, че не са направени значителни 
промени в системата или процеса и прегледът 
на качеството потвърждава, че системата или 
процесът произвежда с постоянство материал, 
отговарящ на спефицикациите, не е необходимо 
провеждане на ревалидиране.
15.7. Валидиране на почистването.
15.7.1. Процедурите по почистване трябва 
да бъдат валидирани. Като цяло валидирането 
на почистването трябва да бъде насочено към 
етапите на производство, при които замърсяване 
или пренасяне на материалите носят най-голям 
риск за качеството на активните субстанции. 
Например при началните производствени про­
цеси може да не е необходимо валидирането на 
процедурите за почистване на оборудването, ако 
остатъците се отстраняват при последващите 
етапи на пречистване. 
15.7.2. Валидирането на процедурите за 
почистване трябва да отразява действителната 
схема на използване на оборудването. Ако с едно 
и също оборудване се произвеждат различни 
активни субстанции или междинни продукти 
и то се почиства чрез един и същ процес, за 
валидиране на почистването може да бъде 
избран представителен междинен продукт или 
активна субстанция. Този избор трябва да се 
основава на разтворимостта и трудността на 
почистване, както и на изчисление на граници­
те за остатъци, базирани на сила на действие, 
токсичност и стабилност. 
15.7.3. Протоколът от валидиране на почист­
ването трябва да описва оборудването, което 
ще се почиства, процедурите, материалите, 
приемливите нива на почистване, параметрите, 
които трябва да се наблюдават и контролират, 
както и методите за анализ. В протокола трябва 
да е вписан и видът на пробите, които ще се 
вземат, как трябва да се вземат и етикетират. 
15.7.4. Вземането на проби трябва да включва 
натриване, изплакване или други методи (на­
пример директно извличане), за да се открият 
и разтворимите, и неразтворимите остатъци. 
Използваните методи за вземане на проби 
трябва да позволяват количествено измерване 
на нивата на остатъците по повърхността на 
оборудването след почистването му. Вземането 
на проби чрез натривка може да е непрактично, 
когато контактните повърхности на продукта 
не са лесно достъпни поради дизайна на обо­
рудването и/или технологични ограничения 
(например вътрешни повърхности на маркучи, 
трансферни тръби, резервоари на реактори с 
малки отвори или за работа с токсични мате­
риали и малки сложни уреди, като микрогра­
нулатори и микрофлуидизатори). 
15.7.5. Трябва да се използват валидирани 
методи за анализ, които са достатъчно чувстви­
телни, за да откриват остатъци или замърсители. 
Границите на откриване за всеки аналитичен 
метод трябва да са достатъчно чувствителни, за 
да се намери установеното приемливо ниво на 
остатъка или замърсителя. Трябва да се установи 
постижимото ниво на възстановяване на метода. 
Границите (лимитите) за остатъците трябва да 
са практични, постижими, удостоверими и ба­
зирани на най-вредния остатък. Лимитите могат 
да бъдат определени на базата на най-малко 
познатото фармакологично, токсикологично или 
физиологично действие на активната субстанция 
или на нейния най-вреден компонент. 
15.7.6. Проучванията на почистването/
дезинфекцията на оборудването трябва да се 
отнасят до микробиологичното и ендотоксин­
ното замърсяване за процесите, при които е 
необходимо да се намали общото микробно 
число или ендотоксините в активната суб­
станция, или други процеси, за които подобно 
замърсяване може да е от значение (например 
нестерилни активни субстанции, използвани за 
производството на стерилни продукти). 
15.7.7. След валидирането процедурите за 
почистване трябва да бъдат наблюдавани на 
определени интервали, за да се гарантира 
тяхната ефективност, когато се използват при 
редовното (рутинно) производство. Където е 
възможно, чистотата на оборудването може да 
бъде мониторирана посредством аналитични 
тестове и визуален преглед. Визуалната проверка 
позволява да се открият големи замърсявания, 
концентрирани на малки площи, които биха 
останали незабелязани при вземане на проби 
и/или анализ.
15.8. Валидиране на аналитични методи. 
15.8.1. Методите за анализ трябва да бъдат 
валидирани, освен ако методът е включен 
в съответната фармакопея или друг признат 
референтен стандарт. Въпреки това прило­
жимостта на всички методи за анализ трябва 
да бъде потвърдена при реалните условия и 
документирана.
15.8.2. Методите трябва да бъдат валиди­
рани, за да бъдат в съответствие с указанията 
на ICH за валидиране на аналитични методи.